කෙසේ වෙතත්, ඇතැම් ගුරුවරුන් ඔන්ලයින් ඉගැන්වීම් කටයුතු සිදුකළ බව ප්‍රදේශ කිහිපයකින් වාර්තා වී තිබෙනවා.කොතලාවල ආරක්ෂක විශ්වවිද්‍යාල පනත් කෙටුම්පතට එරෙහිව විරෝධතා දැක්වීමේදී නිරෝධායන නීති කඩ කළ බවට ලංකා ගුරු සංගමයේ ලේකම් ජෝශප් ස්ටාලින් ඇතුළු පිරිසක් පසුගිය 8 වනදා අත්අඩංගුවට ගෙන නිරෝධායනයට යොමු කෙරුණා.ඉන් අනතුරුව එම සිදුවීමට විරෝධය පළ කරමින් සහ තවත් ගැටලු කිහිපයකට විසඳුම් ඉල්ලා ගුරු වෘත්තීය සමිති මාර්ගගත අධ්‍යාපනය හෙවත් ඔන්ලයින් ඉගැන්වීම්වලින් ඉවත් වීමට තීරණය කළේ පසුගිය 12 වනදායි.මේ අතර, පසුගියදා පැවති විරෝධතාව අතරතුරදී අත්අඩංගුවට ගැණුනු පෙරටුගාමී සමාජවාදී පක්ෂ සාමාජිකාවක වන නැන්සිලි ද සිල්වා පසුගියදා ප්‍රතිකාර සඳහා මහනුවර ශික්ෂණ රෝහලට ඇතුළත් වූ අතර, ඇය රෝහලෙන් ප්‍රතිකාර ලබා අද පිටව ගියා.